## Zakon o pravima zastupnika u Saboru Republike Hrvatske

### NN 39/1992 (26.6.1992.), Zakon o pravima zastupnika u Saboru Republike Hrvatske

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o pravima zastupnika u Saboru Republike Hrvatske

Proglašavam Zakon o pravima zastupnika u Saboru Republike Hrvatske,
koji je Sabor Republike Hrvatske donio na skupnoj sjednici Društveno-političkog
vijeća 26. lipnja 1992, Vijeća općina 26. lipnja 1992. i Vijeća udruženog
rada 26. lipnja 1992.

Broj: PA4-58/1-92

Zagreb, 26. lipnja 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o pravima zastupnika u Saboru Republike Hrvatske

I. TEMELJNE ODREđBE

Članak 1.

Ovim Zakonom uređuju se prava zastupnika u Saboru Republike Hrvatske
na primanja, naknade i druga prava u obavljanju zastupničke dužnosti.

Članak 2.

Zastupnici prema ovom Zakonu ostvaruju pravo na:

- stalnu novčanu naknadu;

- naknade određenih materijalnih troškova i

- druga prava u svezi s obavlažtenjem zastupničke dužnosti.

Članak 3.

Novčana sredstva za ostvarivanje, ovim Zakonom utvrđenih, prava zastupnika
osiguravaju se Saboru Republike Hrvatske u Državnom proračunu Republike
Hrvatske.

Članak 4.

Prava utvrđena ovim Zakonom zastupnici ostvaruju od dana verifikacije
mandata zastupnika do dana prestanka mandata zastupnika, ako ovim Zakonom
nije drukčije određeno.

II. STALNA NOVČANA NAKNADA

Članak 5.

Zastupnik ima pravo na stalnu novčanu naknadu koja mu se isplaćuje unatrag.

Zastupnik izabran za predsjednika ili potpredsjednika doma Sabora, predsjednika
ili potpredsjedniha radnog tijela doma Sabora ili člana radnog tijela doma
Sabora stalnu novčanu naknadu ostvaruje u Saboru Republike Hrvatske s pravima,
obvezama i odgovornostima iz radnog odnosa.

Ostali zaposleni mogu stalnu novčanu naknadu ostvariti s pravima, obvezama
i odgovornostima iz radnog odnosa u Saboru Republike Hrvatske, na osobni
zahtjev od dana zaprimanja zahtjeva.

Članak 6.

Stalna novčana naknada iz članka 5., stavka 2 i 3. ovoga Zakona osnovica
je za ostvarivanje prava i obveza zastupnika iz zdravstvenog, mirovinsko-invalidskog
osiguranja i radnog odnosa.

Stalna novčana naknada zastupnika iz članka 5. ovoga Zakona ulazi u
ukupan prihod građana za plaćanje poreza.

Članak 7.

Stalna novčana naknada utvrđuje se množenjem osnovice s utvrđenim koeficijentom
i tako dobivena svota uvećava za 0,5% za svaku navršenu godinu radnog staža
zastupnika, a najviše do 20%.

Osnovicu na temelju podatka Republičkog zavoda za statistiku o prosječno
mjesečno isplaćenoj čistoj plaći po zaposlenom u gospodarstvu Republike
za prethodni mjesec, objavljuje Vlada Republike Hrvatske.

Članak 8.

Koeficijent za utvrđivanje stalne novčane naknade određuje se prema
značaju zastupničke dužnosti i to:

koeficijent

- predsjednik Zastupničkog doma i Sabora 7,0

- predsjednik županijskog doma 6,8

- potpredsjednik doma 6,5

- predsjednik radnog tijela doma 6,0

- potpredsjednik radnog tijela doma 5,5

- član radnog tijela doma 5,0

- zastupnik 4,5

Za utvrđivanje stalne novčane naknade zastupniku izabranom na dvije
ili više dužnosti iz prethodnog stavka primjenjuje se povoljnije određeni
koeficijent.

Članak 9.

Pravo pojedinog zastupnika na stalnu novčanu naknadu rješenjem utvrđuje
Administrativna komisija Sabora Republike Hrvatske.

III. NAKNADE MATERIJALNIH TROŠKOVA

Članak 10.

Zastupnik u obavljanju zastupničke dužnosti, iz sredstava za materijalne
troškove Sabora Republike Hrvatske, ima pravo na naknadu:

- povećanih materijalnih troškova u mjesečnom paušalnom iznosu (zastupnički
paušal),

- troškova prijevoza u javnom željezničkom, cestovnom, riječnom, pomorskom
i gradskom prometu na području Republike Hrvatske (besplatan prijevoz),

- troškova na službenom putovanju (dnevnica, noćenje i prijevoz),

- troškova za odvojeni život od obitelji.

1. Zastupnički paušal

Članak 11.

Zastupnik ima pravo na zastupnički paušal za povećane materijalne troškove
u obavljanju zastupničke dužnosti u mjesečnoj svoti od 10 dnevnica za službeno
putovanje u Republici Hrvatskoj.

Odluku o visini i načinu isplate zastupničkog paušala donosi Administrativna
komisija Sabora Republike Hrvatske.

Zastupnički paušal ne podliježe oporezivanju.

2. Besplatan prijevoz sredstvima javnog prometa

Članak 12.

Zastupnik, uz predočenje zastupničke iskaznice, ima pravo na besplatan
prijevoz u željezničkom, cestovnom, riječnom, pomorskom i javnom gradskom
prometu u svim pravcima na području Republike Hrvatske i za neograničen
broj putovanja.

Prijevoznici javnog prometa, za izvršene usluge prijevoza iz stavha
1. ovoga članka, imaju pravo na naknadu koja im se isplaćuje iz Državnog
proračuna Republike Hrvatske u skladu s pravilnikom kojeg donosi ministar
financija

3. Naknada troškova za službeno putovanje

Članak 13.

Zastupnik upućen na službeno putovanje ima pravo na naknadu troškova:
dnevnicu, podmirenje troškova noćenja i prijevoza.

Službenim putovanjem smatra se obavljanje poslova izvan sjedišta Sabora
Republike Hrvatske ili izvan mjesta stanovanja zastupnika na koje je zastupnik
upućen putnim nalogom.

Smatra se službenim putovanjem dolazak zastupnika iz članka 5. stavka
1. ovoga Zakona na zasjedanje doma Sabora i njegovih radnih tijela.

Putni nalog izdaje tajnik Sabora Republike Hrvatske.

Članak 14.

Dnevnica za službeno putovanje u zemlji bez troškova noćenja utvrđuje
se u visini do 10% prosječno mjesečno isplaćene čiste plaće po zaposlenom
u gospodarstvu Republike Hrvatske za prethodna tri mjeseca.

Troškovi noćenja priznaju se na temelju priloženog račune do visine
cijene noćenja u hotelu "A"- kategorije u mjestu noćenja.

Visina dnevnice određuje se na način predviđen za korisnike sredstava
Državnog proračuna kojima se ti troškovi priznaju u materijalne troškove.

Članak 15.

Dnevnica za službeno putovanje u inozemstvo određuje se u visini i na
način predviđen za korisnike sredstava državnog proračuna kojima se ti
troškovi priznaju u materijalne troškove.

Članak 16.

Dnevnica za službeno putovanje obračunava se od vremena polaska na službeno
putovanje do vremena povratka.

Za službeno putovanje koje traje 8 - 12 sati isplaćuje se polovica dnevnice,
a za službeno putovanje koje traje od 12-24 sata isplaćuje se puna dnevnica.

Članak 17.

Zastupnik na temelju putnog naloga ima pravo koristiti zrakoplov, kola
za spavanje ili brodsku kabinu i naknadu troškova prijevoza na temelju
priložene putne karte ili računa.

Zastupnik ne temelju putnog naloga ima pravo koristiti automobil u osobnom
vlasništvu u slučaju hitnosti ili ako do mjesta u koje je upućen nema javnog
prometa i naknadu po jednom kilometru prijeđenog puta do visine koja ne
može biti veća od 30% prodajne cijene litre benzina 98 oktana.

Umjesto prijevoza iz stavka 1. ovoga članka zastupnik može koristiti
automobil u osobnom vlasništvu s pravom na naknadu u visini cijene prijevoza
mogućim sredstvom javnog prometa.

4. Naknada za odvojeni život od obitelji

Članak 18.

Zastupnik iz članka 5. stavka 2. i 3. ovoga Zakona koji zbog obavljanja
zastupničke dužnosti mora boraviti izvan mjesta zajedničkog prebivališta
obitelji ima pravo na naknadu za odvojeni život od obitelji u visini do
70% prosječno mjesečno isplaćene čiste plaće po zaposlenom u gospodarstvu
Republike Hrvatske za prethodna tri mjeseca.

Visina naknade za odvojeni život od obitelji određuje se na način predviđen
za korisnike sredštava Državnog proračuna kojima se ti troškovi priznaju
u materijalne troškove.

IV. DRUGA PRAVA

Članak 19.

Zastupnik ima pravo na radni prostor u Saboru Republike Hrvatske, odnosno
u izbornoj jedinici u radnom prostoru lokalne samouprave i uprave.

Članak 20.

Zastupnik iz članka 5., stavka 2. i 3. ovoga Zakona, sa prebivalištem
izvan grada Zagreba, za vrijeme obavljanja dužnosti ima pravo na stan za
službene potrebe.

Troškove stanovanja u stanu za službene potrebe podmiruje zastupnik.

Članak 21.

Zastupnik iz članka 5., stavka 2. i 3. ovoga Zakona ima pravo na godišnji
odmor u trajanju 30 radnih dana.

Rješenje o godišnjem odmoru zastupnika donosi tajnik Sabora Republike
Hrvatske.

Članak 22.

Zastupnik ima pravo na životno osiguranje. Odluku o vrsti osiguranja
donosi Administrativna komisija Sabora Republike Hrvatske.

Članak 23.

Zastupnik koji je izabran na jednu od dužnosti navedenih u članku 5.,
stavku 2. i 3. ovoga Zakona, osim u slućaju prestanka zastupničke dužnosti
predviđenih člankom 8., točkom 3. i 4. Zakona o izborima zastupnika u Sabor
Republike Hrvatske ("Narodne novine". br. 22/92.), ima pravo
nastaviti primanje stalne novčane naknade prema odredbama ovoga Zakona
od dana prestanka dužnosti dok se ne zaposli ili ne stekne pravo na mirovinu,
i to:

- šest mjeseci;

- do godinu dana, ako u tom vremenu stječe pravo na mirovinu do ispunjenja
jednog od uvjeta za starosnu mirovinu prema propisima o mirovinsko-invalidskom
osiguranju.

Pravo iz prethodnog stavka ostvaruje se podnošenjem osobnog zahtjeva
Administrativnoj komisiji Sabora.

Vrijeme primanja stalne novčane naknade uračunava se u staž osiguranja.

V. PRIJELAZNE I ZAVRŠNE ODREDBE

Članak 24.

Ministar financija donijet će pravilnik iz članka 12., stavka 2. ovoga
Zakona najkasnije 30 dana od dana stupanja na snagu ovoga Zakona.

Članak 25.

Danom stupanja na snagu ovoga Zakona prestaje vrijediti:

- Odluka o zastupničkom paušalu ("Narodne novine", br. 50/76.,
21/84. i 53/90.);

- Odluka o naknadi troškova zastupnicima Sabora putnih troškova u vršenju
zastupničke funkcije odlaskom u izbornu jedinicu (Klasa: 121-01/90-01/05,
od 6. srpnja 1990.);

- Odluka o dnevnici zastupnika u Saboru za vrijeme zasjedanja Sabora
i njegovih radnih tijela (Klasa: 12102/91-01/02, od 24. lipnja 1991:);

- Odluka o naknadi umirovljenicima za obavljanje funkcije u Saboru Republike
Hrvatske (Klasa: 121-01/9001/04. od 6. studenoga 1990.);

- Odluka o funkcionalnom dodatku (Klasa: 121-01/901/03, od 6. studenoga
1990.);

- odredbe odnoseće na zastupnike Sabora Republike Hrvatske Zakona o
osobnim dohocima i drugim primanjima funkcionara koje bira ili imenuje
Sabor. . . ("Narodne novine", br.19/90.) i Odluke o utvrđivanju
koeficijenata za obračun osobnih dohodaka funkcionara koje bira ili imenuje
Sabor Republike Hrvatske, Vlada Republike Hrvatske i Ustavni sud Republike
Hrvatske i utvrđivanju osobnih dohodaka članova tijela koje imenuje predsjednik
Republike ("Narodne novine", br. 42/90. i 43/90.).

Članak 26.

Ovaj Zakon stupa na snagu osmoga dana od dana objave u "Narodnim
novinama", a primjenjivat će se od dana konstituiranja Zastupničkog
doma Sabora Republike Hrvatske.

Klasa: 120-02/92-01/01

Zagreb, 26. lipnja 1992.

SABOR REPUBLIKE HRVATSKE

Predsjednik Društveno-političkog vijeća

**Vice Vukojević, dipl. iur., v. r.**

Predsjednik Vijeća općina

**Luka Bebić, dipl. ing., v. r.**

Predsjednik Vijeća udruženog rada

**mr. Ivan Matija, v. r.**

Predsjednik Sabora

**dr. Žarko Domljan, v. r.**

Zakon, NN 39/1992-990
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)